**Seija Kurunmäki** (s. 1956) on maatalous- ja metsätieteiden maisteri, HHJ ja ruoka-alan palkittu vaikuttaja.

Kurunmäki on toiminut noin 40 vuoden uransa aikana markkinoinnin ja viestinnän päällikkö- ja johtotehtävissä, viestinnän ammattilaisena ja yrittäjänä. Vuosina 2013-2018 Kurunmäki toimi Suomalaisen ruokakulttuurin edistämissäätiön eli ELO-säätiön toimitusjohtajana. Hänen aikanaan säätiön tunnettuus ja vaikuttavuus saatiin merkittävään kasvuun. 

Vuonna 2018 Kurunmäki palasi yrittäjäksi omaan viestintäalan yritykseensä Kuule Oy:hyn, jossa toimii ruokavaikuttajana, puhujana ja fasilitaattorina, erikoisalana kestävä kehitys, ruokajärjestelmän kokonaisuus ja ilmastoviestintä. Hän luotaa alan ilmiöitä twitterissä ja onkotolkkua-blogissaan. Lasten ilmastoahdistuksesta huolestuneena hän keräsi 2019 kokoon aktiivisia eri alojen ammattilaisia Aktivistimummot-liikkeen perustajiksi. Tavoite on monipuolistaa keskustelua ja lisätä päättäjien ja aikuisten todellisia tekoja.

Suomi100-juhlavuonna Kurunmäki veti laajaa yhteistyöhanketta Syödään yhdessä. Työstään ruoka-alalla ja Syödään yhdessä -hankkeessa Kurunmäki valittiin vuonna 2017 Agronomiliiton Vuoden Vaikuttajaksi ja hän sai myös Ruokatoimittajat ry:n Ideasipulipalkinnon 2018. Samana vuonna ansiokas työ ruokakulttuurin edistämiseksi huomioitiin Jaakko Kolmonen -rahaston palkinnolla. Vuonna 2014 Kurunmäki palkittiin Tiedonjyvä- palkinnolla.

Vuonna 2005 perustamansa viestintää ja tutkimuksia tekevän Kuule Oy:n puitteissa hän on johtanut monien ruokakulttuuria ja ruokavientiä edistävien hankkeiden viestintää mm. Sitran ja maa- ja metsätalousministeriön toimeksiannosta. Niiden tuloksena syntyi Tulevaisuusuutiset 2030 ja 2040 sekä kirja Järkipuheita ruoasta.

Julkaisut
---------

* Järkipuheita ruoasta, 2008, Kurunmäki Seija (Toim.), Sitra ja Edita Publishing Oy, ISBN 978-951-37-5393-1
* Lähiruokaselvitys – Ehdotus lähiruokaohjelman pohjaksi 2012–2015 (Arkistoitu – Internet Archive), 2012, maa- ja metsätalousministeriön tilaama ja rahoittama julkaisu

Videotuotannot
--------------

* Tulevaisuusuutiset 2030 (Arkistoitu – Internet Archive), Sitra 2008
* Tulevaisuusuutiset 2040, Ekocentria 2012

Lähteet
-------

1. ↑  Juustopöytä ry:n puheenjohtajaksi Seija Kurunmäki – Juustopöytä ry. *juustopoyta.fi*. Viitattu 17.10.2022.
2. ↑  Elo-säätiön johtoon on napattu Seija Kurunmäki | Ruokatieto Yhdistys *www.ruokatieto.fi*.  Arkistoitu 13.10.2017. Viitattu 22.3.2018.
3. ↑  ELO-säätiö *ELO-säätiö*. Viitattu 22.3.2018.
4. ↑  Visionäärinen uuden luoja *Kollega.fi verkkolehti työstä ja hyvinvoinnista*. Viitattu 14.6.2019.
5. ↑  Onko tolkkua? | Puhetta ruoasta ja ilmiöistä sen ympärillä *onkotolkkua.fi*. Viitattu 14.6.2019.
6. ↑  Aktivistimummot *Aktivistimummot*. Viitattu 20.1.2020.
7. ↑  Yhteistyö oli Syödään yhdessä -hankkeen voima *ELO-säätiö*. Viitattu 22.3.2018.
8. ↑  Seija Kurunmäki on Agronomiliiton Vuoden vaikuttaja *www.agronomiliitto.fi*. Viitattu 22.3.2018.
9. ↑  Vuoden 2018 Ideasipuli on myönnetty Elo-säätiön Seija Kurunmäelle - Ruokatoimittajat ry *www.ruokatoimittajat.fi*. Viitattu 22.3.2018.
10. ↑  ELO-säätiö sai Kordelinin Jaakko Kolmosen ruokakulttuuripalkinnon *ELO-säätiö*. Viitattu 22.3.2018.
11. ↑  Maataloustoimittajat ry antaa vuoden 2014 Tiedonjyvä-palkinnon Seija Kurunmäelle | Maataloustoimittajat ry *www.maataloustoimittajat.fi*.  Arkistoitu 22.3.2018. Viitattu 22.3.2018.